钦定古今图书集成/理学汇编/学行典/第066卷 > 杨龟山集 > 《京师所闻》
## 钦定古今图书集成/理学汇编/学行典/第066卷 > 杨龟山集 > 《京师所闻》

自非狙诈之徒，皆知义足以胜利，然不为利疚而迁
者几希。如管仲亦知义，故其所为多假义而行。自王
者之迹熄，天下以诈力相高，故常溺于利而不知反。
由孔子而后，为天下国家不以利言者，惟孟子一人
守得定。

荆公云：“利者阴也，阴当隐伏；义者，阳也，阳当宣著。”此
说源流发于董仲舒，然此正王氏心术之蔽，观其所
为，虽名为义，其实为利。